รัฐบาลไทย-ข่าวทำเนียบรัฐบาล-รมว.ยุติธรรม มอบรางวัลองค์กรต้นแบบด้านสิทธิมนุษยชน ประจำปี พ.ศ.๒๕๖๓
วันพุธที่ 30 กันยายน 2563
รมว.ยุติธรรม มอบรางวัลองค์กรต้นแบบด้านสิทธิมนุษยชน ประจําปี พ.ศ.๒๕๖๓
รมว.ยุติธรรม มอบรางวัลองค์กรต้นแบบด้านสิทธิมนุษยชน ประจําปี พ.ศ.๒๕๖๓
ในวันศุกร์ที่ ๒๕ กันยายน ๒๕๖๓ เวลา ๐๙.๐๐ น. ณ ห้องมิราเคิล แกรนด์ บอลรูม ชั้น ๔ โรงแรมมิราเคิล แกรนด์ คอนเวนชั่น คอนเวนชั่น กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงานประกาศรางวัลองค์กรต้นแบบด้านสิทธิมนุษยชน ประจําปี พ.ศ.๒๕๖๓ โดยมี ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม นายสามารถ เจนชัยจิตรวานิช ผู้ช่วยรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายเรืองศักดิ์ สุวารี อธิบดีกรมคุ้มครองสิทธิและเสรีภาพ รวมทั้งผู้แทนจากองค์การสหประชาชาติ ภาครัฐ ภาคประชาสังคมและภาคธุรกิจ เข้าร่วมงาน
นายสมศักดิ์ฯ กล่าวว่า ขอขอบคุณผู้แทนองค์กรภาครัฐ รัฐวิสาหกิจ ภาคธุรกิจ และภาคประชาสังคม ที่ได้ให้ความสนใจเข้าร่วมงาน แสดงให้เห็นว่าทุกท่านได้ตระหนักถึงความสําคัญของการดําเนินงานด้วยความเคารพสิทธิมนุษยชน ที่ผ่านมารัฐบาลได้ดําเนินการอย่างต่อเนื่องในการขับเคลื่อนงานด้านสิทธิมนุษยชนในภาพรวมของประเทศ โดยระดับนโยบายรัฐบาลได้ตั้งคณะกรรมการขับเคลื่อนงานสิทธิมนุษยชนของประเทศไทย โดยมี นายวิษณุ เครืองาม รองนายกรัฐมนตรี เป็นประธาน มีอํานาจหน้าที่ในการกําหนดนโยบาย แผนงานและมาตรการต่างๆ ในการขับเคลื่อนงานสิทธิมนุษยชนของประเทศไทย ส่งเสริมให้ทุกภาคส่วนมีการนํางานสิทธิมนุษยชนไปสู่การปฏิบัติ รวมถึงกํากับ ติดตาม ตลอดจนให้ข้อคิดเห็นและข้อเสนอแนะ ต่อการดําเนินงานด้านสิทธิมนุษยชนของประเทศไทยและในระดับปฏิบัติ กระทรวงยุติธรรม โดยกรมคุ้มครองสิทธิและเสรีภาพ ได้มีการจัดทําแผนที่สําคัญ ๒ ฉบับ ได้แก่ ๑. แผนสิทธิมนุษยชนแห่งชาติ ฉบับที่ ๔ (พ.ศ. ๒๕๖๒ - ๒๕๖๕) เพื่อให้หน่วยงานภาครัฐยึดถือเป็นกรอบในการทํางาน โดยให้ความคุ้มครองประเด็นสิทธิมนุษยชนใน ๑๐ ด้าน ๑๒ กลุ่มเป้าหมาย อาทิ กระบวนการยุติธรรม การศึกษา สาธารณสุข กลุ่มเด็ก สตรีและผู้พิการ
นายสมศักดิ์ฯ กล่าวอีกว่า ๒. แผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๑ (พ.ศ.๒๕๖๒ - ๒๕๖๕) มุ่งนําหลักการชี้แนะของสหประชาชาติว่าด้วยธุรกิจกับสิทธิมนุษยชนหรือ หลักการ UNGPs มาเป็นแนวทางส่งเสริมให้รัฐวิสาหกิจ และภาคธุรกิจ ดําเนินงานด้วยความรับผิดชอบและเคารพสิทธิมนุษยชน โดยกําหนดประเด็นสําคัญเพื่อเร่งแก้ไข ๔ ประเด็น ได้แก่ ๑. แรงงาน ๒. ชุมชน ที่ดิน ทรัพยากรธรรมชาติ และสิ่งแวดล้อม ๓. นักปกป้องสิทธิมนุษยชน ๔. การลงทุนระหว่างประเทศและบรรษัทข้ามชาติ
ทั้งนี้รัฐบาลหวังเป็นอย่างยิ่งว่า แผนระดับชาติทั้ง ๒ ฉบับ จะเป็นหลักประกัน และเครื่องมือสําคัญในการกําหนดทิศทางการดําเนินงานให้กับทั้งภาครัฐ รัฐวิสาหกิจ ภาคธุรกิจและภาคประชาสังคมต่อไป ทั้งนี้เพื่อเป็นการกระตุ้นให้องค์กรทุกภาคส่วน มีความรู้ ความเข้าใจ เห็นถึงความสําคัญของการนําหลักการสิทธิมนุษยชน และแผนทั้ง ๒ ฉบับ มาเป็นพื้นฐานในการบริหารจัดการและปฏิบัติงานในทุกระดับ กรมคุ้มครองสิทธิและเสรีภาพ จึงได้จัดทําโครงการองค์กรต้นแบบด้านสิทธิมนุษยชนขึ้น เปิดรับสมัครองค์กรภาครัฐ รัฐวิสาหกิจ ภาคธุรกิจ และองค์กรไม่แสวงหาผลกําไร เข้าร่วมโครงการ กําหนดให้ใช้แผนสิทธิมนุษยชนแห่งชาติ เป็นเกณฑ์ในการพิจารณาตัดสินของภาครัฐ และหลักการชี้แนะของสหประชาชาติว่าด้วยธุรกิจกับสิทธิมนุษยชน เป็นเกณฑ์พิจารณาตัดสินของรัฐวิสาหกิจ ภาคธุรกิจ และองค์กรไม่แสวงหาผลกําไร จนได้องค์กรต้นแบบด้านสิทธิมนุษยชนในวันนี้
โอกาสนี้ นายสมศักดิ์ฯ เป็นผู้มอบรางวัลแก่องค์กรผู้ที่ได้รับรางวัลองค์กรต้นแบบด้านสิทธิมนุษยชนประจําปี ๒๕๖๓ ประเภทดีเด่น โดยรางวัลองค์กรภาครัฐแบ่งเป็น ๑. ราชการส่วนกลาง ได้แก่ กรมควบคุมโรค กรมสวัสดิการและคุ้มครองแรงงาน และกรมการจัดหางาน ๒. ราชการส่วนภูมิภาค ได้แก่ สํานักงานคุมประพฤติ สาขานาทวี จังหวัดสงขลา ๓. องค์กรรัฐวิสาหกิจ ได้แก่ บริษัท ปตท. สํารวจและผลิตปิโตรเลียม จํากัด(มหาชน) และบริษัท ไปรษณีย์ไทย จํากัด รางวัลองค์กรธุรกิจ ได้แก่ ๑. ธุรกิจขนาดใหญ่ ได้แก่ บริษัท น้ําตาลมิตรผล จํากัด บริษัท ไออาร์พีซี จํากัด (มหาชน) บริษัท ไทยออยล์ จํากัด (มหาชน) บริษัท ไทยยูเนี่ยน กรุ๊ป จํากัด (มหาชน) และบริษัท ปูนซีเมนต์ไทย จํากัด (มหาชน) ๒. ธุรกิจขนาดเล็ก ได้แก่ บริษัท โซป เอ็น เซนท์ จํากัด และรางวัลในส่วนขององค์กรไม่แสวงหาผลกําไร ได้แก่ มูลนิธิวัฒนเสรี